*ҚР Парламенті Мәжілісінде «Атаулы әлеуметтік көмекті*

*іске асыру барысы туралы» тақырыбында өтетін Үкімет сағатына*

*ҚР Еңбек және халықты әлеуметтік қорғау*

*министрінің баяндамасы*

*Астана, 2018 жылғы 5 қараша, сағат 15.00.*

**Құрметті Гүлмира Истайбекқызы !**

**Құрметті депутаттар!**

**2-слайд**

Мемлекет басшысы 2018 жылғы 5 қазандағы Қазақстан халқына Жолдауында қазақстандықтардың әл-ауқатын өсіруді, олардың табыстары мен тұрмыс сапасын арттыруды барлық деңгейдегі мемлекеттік органдардың қызметіндегі негізгі мақсат ретінде айқындады.

 Осыған байланысты Үкімет үшін әлеуметтік саясаттың негізгі міндеті және оның тиімділігінің басты критерийі халықтың өмір сүру деңгейін арттыру және кедейлікті азайту болып табылады.

 Күнкөрісі төмен және өмірлік қиын жағдайдан өз бетінше шыға алмайтын адамдарға әлеуметтік көмек көрсету және қолдау әлеуметтік саясаттың маңызды компоненті болып табылады.

 **3-слайд**

Әлеуметтік кепілдіктерді арттыру бойынша мемлекет жүргізіп отырған әлеуметтік саясаттың нәтижесінде өмір сүру деңгейінің негізгі көрсеткіштері жақсарды.

Қазақстанда **кедейлік деңгейі** 1996 жылғы **34,6 %**  **(отыз төрт те алты пайыздан) 2018 жылғы 2-тоқсан қорытындысы** бойынша **4,7% (төрт те жеті пайызға)** **қысқарды** *(2017 жылдың қорытындысы бойынша* ***– 2,7 %*** *екі де жеті пайыз)*.

Халықтың жан басына шаққандағы **номиналды ақшалай табысы** 2001 жылдан бастап 2017 жыл аралығында **10,8 (он да сегіз)** есеге өсіп, 83 053 (сексен үш мың елу үш) теңгені (255 екі жүз елу бес АҚШ долларын) құрады.

 Бұдан басқа, халықтың табыстар бойынша **теңсіздігі қысқарып келеді.** Джини индексінің мәні 2001 жылдан 2017 жыл аралығында 0,287 (нөл де екі жүз сексен жетіге) дейін 1,3 (бір де үш) есеге қысқарды, яғни теңсіздік бірқалыпты.

**4-слайд**

**Кедейлік тереңдігі** 2001 жылдан 2017 жылға дейін **37 (отыз жеті) есеге**, яғни тиісінше 14,8% (он төрт те сегіз пайыздан) 0,4% (нөл де үш пайызға) дейін, **кедейлік өткірлігі** – **65** **(алпыс бес)** есеге, 6,5% (алты да бес пайыздан) 0,1% (нөл де бір пайызға дейін) азайды.

 Осылайша, Қазақстанның әлеуметтік дамуын сипаттайтын негізгі көрсеткіштер абсолюттік, сол сияқты салыстырмалы мәнде жақсы динамиканы көрсетеді.

**5-слайд**

Мемлекет басшысы Қазақстанның 2050 жылға дейінгі даму стратегиясында атап өткендей «біздің қоғамда уақыт сынына төтеп бере алатын жаңартылған және әлдеқайда тиімді әлеуметтік саясатқа деген сұраныс өсіп келеді... Мемлекет әлеуметтік қолдауды тек бұған мұқтаж топтарға ғана көрсетуге тиіс.».

 Осыған байланысты, Мемлекет басшысы «100 нақты қадам» Ұлт жоспарында атаулы сипатты күшейту арқылы **бес әлеуметтік бастаманы** жетілдіру бойынша міндеттер қойды (84-қадам).

 **6-слайд**

Аталған тапсырманы іске асыру үшін 2015 жылғы
қазанда **Халықты әлеуметтік қорғау мәселелері бойынша заң** қабылданды, оған сәйкес 2018 жылғы
1 қаңтарда күнкөрісі төмен отбасыларға арналған атаулы әлеуметтік көмек көрсетудің жаңа тәртібі енгізілді.

Жаңа тәртіп бойынша көмек отбасылардың еңбекке қабілетті мүшелері мемлекет ұсынатын жұмыспен қамтуға жәрдемдесудің белсенді шараларына міндетті түрде қатысқан кезде көрсетіледі.

Жаңа форматтағы атаулы әлеуметтік көмекте:

1) көп балалы отбасы статусын алғаш рет 2018 жылғы 1 қаңтардан бастап алған көп балалы отбасылар үшін арнаулы мемлекеттік жәрдемақыны, сондай-ақ күнкөрісі төмен отбасылардың 18 жасқа дейінгі балаларына берілетін мемлекеттік жәрдемақыны
2018 жылдан бастап алып тастау;

2) аталған жәрдемақы 2018 жылғы 1 қаңтарға дейін тағайындалған көп балалы отбасылар үшін арнаулы мемлекеттік жәрдемақыны сақтап қалу;

 3) атаулы әлеуметтік көмек көрсету үшін критерийді, яғни кедейлік шегін ең төмен күнкөріс деңгейінің 40% (қырық пайызынан) 50% (елу пайызына) дейін ұлғайту көзделген.

Жаңа форматтағы атаулы әлеуметтік көмек
2 түрде: шартсыз және шартты ақшалай көмек түрінде беріледі.

**Шартсыз ақшалай көмек** еңбекке қабілетсіз азаматтары бар отбасыларға беріледі және оларға жәрдемақы алу үшін міндетті түрде жұмыспен қамту шараларына қатысу талап етілмейді.

**Шартты ақшалай көмек** отбасында кемінде еңбекке қабілетті бір мүшесі бар отбасыларға арналған және осындай отбасы әлеуметтік келісімшарт жасап, оның шарттарын ерікті түрде орындаған кезде көрсетіледі.

**7-слайд**

Әлеуметтік келісімшарт 6 ай мерзімге жасалады, оны қосымша тағы 6 айға ұзарту мүмкіндігі беріледі.

Әлеуметтік келісімшарт бойынша міндеттемелерді орындамаған жағдайда, 7 жасқа дейінгі баланы бағумен айналысатын бір отбасы мүшесін және студенттерді қоспағанда, отбасының кәмелетке толған барлық мүшелеріне алғаш рет бас тартқан кезде ақшалай көмек 50% (елу пайызға) азаяды немесе қайта бас тартқан кезде толығымен тоқтатылады.

 8**-слайд**

Жаңа форматтағы атаулы әлеуметтік көмек шеңберінде күнкөрісі төмен азаматтарды
**кешенді қолдау принципі** енгізіледі:

біріншіден, бұл **ақшалай төлем**;

екіншіден, **жұмыспен қамтуға жәрдемдесу шаралары**, яғни оқуға, жастар практикасына, әлеуметтік жұмыс орындарына жіберу, микрокредит беру;

үшіншіден, **әлеуметтік қызметтердің** кепілдік берілген көлемі.

**9-слайд**

Сонымен қатар, жаңа форматта атаулы әлеуметтік көмек көрсету шеңберінде **«бір терезе»** **принципі** енгізілді – азамат немесе отбасы бір құжаттар пакетімен бір ұйымға: қалаларда – халықты жұмыспен қамту орталығына, ауылдарда – ауылдық округтердің әкімдеріне жүгінеді.

 **10-слайд**

**Жиынтық табысқа** тұрғын үй және атаулы әлеуметтік көмекті, сондай-ақ жұмыспен қамтуды мемлекеттік қолдау шараларын қоспағанда, өткен тоқсанда алған табыстардың барлық түрі қосылады *(еңбекақы, әлеуметтік төлемдер, кәсіпкерлік қызметтен түскен табыстар, алименттер, ақшалай аударымдар, депозиттер бойынша сыйақылар және тағы басқалары).*

Сондай-ақ атаулы әлеуметтік көмекті тағайындау кезінде жәрдемақы мен төлемдердің 11 түрі **табыс ретінде қаралмайды.**

 ***Анықтама үшін:***

*Біржолғы жәрдемақылар мен төлемдер (жерлеуге; бала тууға байланысты; жетім баланы асырауға байланысты);*

*төтенше жағдайлардың салдарынан, сондай-ақ азық-түлік тағамдарына бағаның өсуімен байланысты күнкөрісі төмен азаматтарға көрсетілетін көмек;*

*білім беру ұйымдарында күнкөрісі төмен отбасылардың балаларына қаржылай және материалдық көмек;*

*қайырымдылық көмек және т.б.*

**Жеке қосалқы шаруашылықтан түскен табыстар** отбасының жиынтық табысында ескеріледі және өсімдік шаруашылығы мен мал шаруашылығы өнімдерінің бекітілген **нормативтері негізінде** есептеледі.

Бұл ретте заңнамада облыстың (республикалық маңызы бар қаланың, астананың) жергілікті атқарушы органдарына аталған нормативтерді қолданбау және **өңірлердің ерекшелігін ескере отырып түзету** **құқығы берілген**.

**11-cлайд**

**Құрметті депутаттар!**

2018 жылы мемлекеттік бюджетте жаңа форматтағы атаулы әлеуметтік көмекті енгізу үшін **28,9 (жиырма сегіз де тоғыз) миллиард теңге**, оның ішінде нысаналы трансферттер есебінен республикалық бюджеттен – **18,4 (он сегіз де төрт) миллиард теңге** және жергілікті бюджеттен – **10,6 (он да алты) миллиард теңге** көзделген.

2018 жылғы 9 айға атаулы әлеуметтік көмек төлемдерінің сомасы – **19,5 (он тоғыз жарым) миллиард теңгені**  немесе **67,4% (алпыс жеті де төрт пайызды)** құрайды, оның ішінде:

республикалық бюджет есебінен – **15,3 (он бес те үш) миллиард теңге** немесе **83,4% (сексен үш те төрт пайыз)**;

жерігілікті бюджет есебінен– **4,2 (төрт те екі) миллиард теңгені** немесе **39,6% (отыз тоғыз да алты пайыз)**.

Республикалық бюджеттен бөлінген нысаналы трансферттердің *едәуір игерілуі* мына аймақтарда байқалады: Түркістан облысында (100%), Шығыс Қазақстан облысында (99,5% тоқсан тоғыз да бес пайыз), Солтүстік Қазақстан облысында (99,1% тоқсан тоғыз да бір пайыз), Павлодар облысында (91% тоқсан бір пайыз), сондай-ақ Шымкент қаласында (99,9% (тоқсан тоғыз да тоғыз пайыз).

Келесі өңірлерде бөлінген трансферттер *өте аз игерілген*: Алматы қаласында (16,9% он алты да тоғыз пайыз), Астана қаласында (34,4% отыз төрт те төрт пайыз), сондай-ақ Маңғыстау облысында (46,8% қырық алты да сегіз пайыз).

**12-слайд**

9 айдың қорытындысы бойынша жаңа форматта атаулы әлеуметтік көмек **алушылардың саны** **504 (бес жүз төрт) мың** адамды немесе **97,3 (тоқсан жеті мың үш жүз)** отбасын құрайды, оның ішінде **72,4 (жетпіс екі мың төрт жүз)** адам немесе атаулы әлеуметтік көмек алушылардың **14,4% (он төрт те төрт пайызы)** *(****18,2*** *мың**отбасы)* **шартсыз** ақшалай көмек, ал **431,6 (төрт жүз отыз бір мың алты жүз)** адам немесе **85,6% (сексен бес те алты пайызы)** *(****79*** *мың отбасы)* **шартты** ақшалай көмек алады.

***Анықтама үшін:*** *бұл күнкөрісі төмен отбасыларды қамту бойынша жылдық жоспардың* ***44% (қырық төрт) пайызын******(1 144 мың жүз қырық төрт адамды)*** *құрайды.*

Өңірлер бөлінісінде атаулы әлеуметтік көмек алушылардың көбі Түркістан облысында – 34,8% (отыз төрт те сегіз пайыз), Жамбыл облысында – 11,7% он бір де жеті пайыз), Алматы облысында – 10,7% (он да жеті пайыз), Қызылорда облысында – 7% (жеті пайыз) және Шымкент қаласында – 9,7% (тоғыз да жеті пайыз) тұрады, яғни алушылардың 75% (жетпіс бес пайызы) осы оңтүстік өңірлерде шоғырланған.

 Алушылардың 66%-ы (алпыс алты пайызы) ауылдық жерлерде (**330,9 үш жүз отыз мың тоғыз жүз** алушы) және 34%(отыз төрт пайызы)қалалық жерде **(173,1 жүз жетпіс үш мың жүз** алушы) тұрады.

**13-cлайд**

Атаулы әлеуметтік көмек алушылардың құрылымында **балалы отбасылар басым.** Олар жаңа форматта атаулы әлеуметтік көмек алатын отбасы-бенефициарлардың шамамен **41 % (қырық бір пайызын)** құрайды.

Әлеуметтік-демографиялық көрсеткіштер *(бала туу, халықтың тығыздығы, өмір сүру деңгейі)*  бойынша күнкөрісі төмен **көп балалы отбасылардың** **75,7% (жетпіс бес те жеті пайызы)** оңтүстік өңірлерде: Шымкент қаласында – 7,7% (жеті де жеті пайыз), Түркістан облысында – 35,3% (отыз бес те үш пайыз), Қызылорда облысында – 8,4% (сегіз де төрт пайыз), Жамбыл облысында – 13% (он үш пайыз) және Алматы облысында – 11,2% (он бір де екі пайыз) орналасқан.

Атаулы әлеуметтік көмек алушы отбасылардың құрылымында **25% (жиырма бес пайызын) толық емес отбасы** құрайды (24,5 жиырма төрт мың бес жүз отбасы).

Бұдан басқа, шартсыз ақшалай көмек алушылардың құрамында толық емес отбасылардың үлесі **87,4% (сексен жеті де төрт пайызды)** құрайды немесе
18,2 (он сегіз мың екі жүз) отбасының ішінен 15,9 (он бес мың тоғыз жүзі) толық емес отбасы.

Осылайша, атаулы әлеуметтік көмек алушылардың қатарында **ауылдық жерлердегі отбасылар** басымырақ *–* бұл барлық отбасының 63% (алпыс үші пайызын),**оңтүстік өңірлердегі көп балалы отбасылар** – 40% (отыз пайызын)және**толық емес отбасылар** –25,2% (жиырма бес пайызын) құрайды.

**14-слайд**

Атаулы әлеуметтік көмек алушылардың арасынан  **әлеуметтік статустар бөлінісінде** балалардың саны көбірек– **321,1 (үш жүз жиырма бір мың жүз)** бала немесе **63,7%** **(алпыс үш те жеті пайыз).** Басқа санттарға төмендегі адамдар кіреді:

- **балаларға**, мүгедектерге, қарттарға күтім көрсетумен айналысатын адамдар – **18,6% (он сегіз де алты пайыз)** (93,7 тоқсан үш мың жеті жүз адам);

- жүгінген сәтте **жұмыс істеп жүрген адамдар** – **8,4% (сегіз де төрт пайыз)** (42,2 қырық екі мың екі жүз адам);

- **өзін-өзі жұмыспен қамтығандар** – **4,7% (төрт те жеті пайыз)** (23,7 жиырма үш мың жеті жүз адам);

- **жұмыссыздар** – **1,8% (бір де сегіз пайыз)**(8,9 сегіз мың тоғыз жүз адам);

- **студенттер** – **2,1% (екі де бір пайыз)** (10,4 он мың төрт жүз адам);

- **мүгедектер** – **0,5% (нөл де бес пайыз)** (2,6 екі мың алты жүз адам);

- **зейнеткерлер** – **0,3% (нөл де үш пайыз)**(1,4 бір мың төрт жүз адам).

Әлеуметтік қорғау органдары атаулы әлеуметтік көмек тағайындаған кезде отбасының әлеуметтік-демографиялық сипаттамасы негізінде әрбір **отбасына жеке жоспар жасайды.**

**15-слайд**

Атаулы әлеуметтік көмектің басты мақсаты масылдықты азайту және кедейліктен шығу үшін отбасының еңбекке қабілетті мүшелерін жұмыспен қамту шараларына тарту болды.

**Әлеуметтік келісімшартты енгізудің арқасында** еңбекке қабілетті шартты ақшалай көмек алушылардың жалпы санынан, яғни 93 (тоқсан үш) мың адамның ішінде **51,5 мың (елу бір мың бес жүз)** адам немесе **55% (елу бес пайызы)** жұмыспен қамту шараларына тартылды. Қалған адамдардың жүгінген кезде жалақысы төмен болған.

Бұл ретте жұмыспен қамту шараларында негізінен **тұрақты жұмыспен қамту шаралары басымырақ** екенін атап өткен жөн.

 Есепті кезеңде**:**

**37,2** (отыз жеті мың екі жүз) адам немесе **72,2% (жетпіс екі де екі пайызы)** тұрақты жұмыс орындарына орналастырылды.

**396** (үш жүз тоқсан алты) адам (**0,8% нөл де сегіз пайызы)** өз ісін ұйымдастыруға микрокредит алды.

**2,7** (екі мың жеті жүз) адам (**5,2% бес те екі пайызы)** – білімін арттыру, қайта даярлау курстарына жіберілді.

**11,2 (он бір мың екі жүз)** адамға немесе
27% (жиырма жеті пайызына) уақытша жұмыспен қамту шаралары көрсетілді, оның ішінде: **8,0** мың адам немесе **15,6% (он бес те алты пайызы)** – қоғамдық жұмыс орындарына; **2,8** **(екі мың сегіз жүз)** адам немесе **5,5% (бес жарым пайызы)** – әлеуметтік жұмыс орындарына орналастырылды; **407** **(төрт жүз жеті)** адам немесе **0,8% (нөл де сегіз пайызы)**  жастар практикасына жіберілді.

**16-слайд**

Түркістан облысының тәжірибесін ерекше атап өтуге болады, мұнда еңбекке қабілетті шартты ақшалай көмек алушылардың жалпы санынан тұрақты жұмыспен қамту деңгейі **86%-ды (сексен алты пайызды)** құрайды, осындай көрсеткіш Шығыс Қазақстан облысында **78%-ға** (жетпіс сегіз пайызға), ал Шымкент қаласында **77%-ға** (жетпіс жеті пайызға) тең.

Сонымен қатар, Батыс Қазақстан (49,2%), Ақтөбе (46,9%) және Қостанай (46,1%) облыстарында уақытша жұмыспен қамту шараларымен қамту басым, себебі күнкөрісі төмен азаматтардың 50%-ынан (елу пайызынан) аз үлесі тұрақты жұмысқа орналастырылған.

**17-слайд**

Қолданыстағы заңнамаға сәйкес күнкөрісі төмен отбасыларға шартты ақшалай көмек үш айға бір рет төленуі мүмкін. Бұл ретте олар алған қаражатын тек жеке қосалқы шаруашылығын және дара кәсіпкерлігін дамытуға жұмсауға тиіс.

Практика көрсетіп отырғандай, ақшалай көмекті бірден төлеу әсіресе ауылдық жерлерде қызмет алушылардың жағдайын жақсартуға елеулі әсерін тигізеді.

Есепті кезеңде шамамен **40 (қырық) мыңнан астам отбасы** немесе шартты ақшалай көмек алушылардың жалпы санының **50% (елу пайызынан) астамы біржолғы төлем** алу мүмкіндігін пайдаланды.

Оның ішінде күнкөрісі төмен **37 (отыз жеті ) мыңнан астам** отбасы жеке шаруашылығын дамытуға мүмкіндік алса, тағы **3 мыңға жуық** отбасы алған қаражатына өз ісін ашты немесе бар ісін кеңейтті.

**18-слайд**

Сонымен бірге, жаңа форматтағы атаулы әлеуметтік көмек **әлеуметтік бейімдеу шараларын ұсынуды** көздейді.

Есепті кезеңге атаулы әлеуметтік көмек алушы 504,2 (бес жүз төрт мың екі жүз) адамның ішінен барлығы **89,7 (сексен тоғыз мың жеті жүз) адам** *(немесе 17,8% он жеті де сегіз пайызы)* аталған шаралармен қамтылды*.*

Атап айтқанда:

**20,3 (жиырма мың үш жүз) адам** – жергілікті өкілді органдардың шешімі бойынша әлеуметтік көмек алды;

**8,2 (сегіз мың екі жүз) адамға** арнаулы әлеуметтік қызмет көрсетілді;

**2,8 (екі мың сегіз жүз) адамға** тұрғын үй-коммуналдық қызметтерін төлеуге тұрғын үй көмегі көрсетілді;

**130 (жүз отыз) жүкті әйел** – әйелдер консультациясында уақытында медициналық тіркеуге қойылып, жүктілік кезеңінде медициналық тексеруден өтіп тұрады;

**582 (бес жүз сексен екі) адам** – мемлекеттік тұрғын үй қорынан тұрғын үй алу үшін кезекке тұрғызылды;

**26,4 (жиырма алты мың төрт жүз) адам** – әлеуметтік көмекпен және мемлекеттік қолдаудың басқа да шараларымен қамтылды.

Сонымен қатар:

**11,4 (он бір мың төрт жүз) адам** – білім беру ұйымдарында және мектептен тыс ұйымдарда қосымша білім берумен қамтамасыз етілді;

**16,9 (он алты мың тоғыз жүз) бала** – мектепке дейінгі мекемелерге кезекке қойылды;

**2,9 (екі мың тоғыз жүз) бала** – жаппай оқыту желісі бойынша мектепте қаржылай және материалдық көмек алды;

мүмкіндіктері шектеулі **36 (отыз алты) бала** – арнайы білім беру ұйымдарына медициналық-педагогикалық түзетуге жіберілді.

Ақтөбе және Маңғыстау облыстарында осы жұмыс жақсы жолға қойылған, оларда атаулы әлеуметтік көмек алушылардың жалпы санының **92 % (тоқсан екі пайызы)** және **70 % (жетпіс пайызы)** қамтылды.

**19-слайд**

Қорытындылай келе, осы өзгерістерді атаулы әлеуметтік көмек алушылар қатарындағы нақты бір отбасын мысалға алып атап өткім келеді. Сіздердің назарларыңызға – Жамбыл ауданы, Рысқұл ауданы, Құмарық ауылының тұрғындары Аманбаевтар отбасы. Құрамында 8 адам бар, оның ішінде анасы бір жасқа дейінгі баласының тәрбиесімен айналысады, әкесі – жұмыссыз және қалғандары – 5 кәмелетке толмаған балалары.

Ай сайынғы табысы 17 075 (он жеті мың жетпіс бес) теңгені (арнаулы мемлекеттік жәрдемақы – 10 005 (он мың бес) теңге, жеке қосалқы шаруашылықтан түсетін табысы – 7 070 (жеті мың жетпіс) теңге) құрайтын осы отбасына ағымдағы жылы атаулы әлеуметтік көмек жәрдемақысы 6 айға 491 526 (төрт жүз тоқсан бір мың бес жүз жиырма алты) теңгеге төленді, бұл ретте атаулы әлеуметтік көмектің ай сайынғы мөлшері 81 921 (сексен бір мың тоғыз жүз жиырма бір) теңгені құрайды, бұл өткен жылы болған әлеуметтік төлемдерден 1,5 (бір жарым есеге) көп. *(Анықтама үшін: 1 қаңтардан бастап жаңа форматтағы атаулы әлеуметтік көмекке ескі форматтағы аталы әлеуметтік көмек, 18 жасқа дейінгі балаларға берілетін жәрдемақы және төрт және одан көп баласы бар отбасыларға төленетін арнаулы мемлекеттік жәрдемақы біріктірілді).*

Бұл ретте отбасына басқа да қосымша қолдау шаралары көрсетілгенін атап өту қажет. Мысалы, жалақысы 50 000 (елу мың) теңгені құрайтын әлеуметтік жұмыс орнына орналастыру, балаларды мектепте тамақпен қамтамасыз ету түріндегі әлеуметтік бейімдеу шарасы.

 **20-слайд**

Жаңа форматтағы атаулы әлеуметтік көмек енгізілген 9 айда:

атаулы әлеуметтік көмек алушылардың жан басына шаққандағы табысы **7 306 (жеті мың үш жүз алты)** теңгеден **12 809 (он екі мың сегіз жүз тоғыз)** теңгеге дейін **1,8 (бір де сегіз)** есеге өсті;

2017 жылмен салыстырғанда атаулы әлеуметтік көмектің орташа мөлшері **2 есеге** жуық артып,
бір адамға айына **4 870 (төрт мың сегіз жүз жетпіс)** теңгені құрайды;

отбасына арналған төлемнің орташа мөлшері бір тоқсанға **75 972 (жетпіс бес мың тоғыз жүз жетпіс екі)** теңгені құрады;

кедейлік жағдайдан 44,4 мың (қырық төрт мың төрт жүз) адам шықты.

 **21-слайд**

2018 жылдан бастап жаңа форматтағы атаулы әлеуметтік көмекті ауқымды енгізу үшін Министрлік әкімдіктермен бірлесіп біраз **дайындық жұмыстарын** жүргізгенін атап өткен жөн.

***Бірінші.*** Жергілікті жердегі халықты жұмыспен қамту орталықтарының **кадрлық потенциалы** күшейтілді.

Ол үшін аталған мекемелердің штатына әлеуметтік жұмыс жөніндегі 1 347 (мың үш жүз қырық жеті) ассистент пен 248 (екі жүз қырық сегіз) консультант қосылды.

Республикалық бюджетте осы мақсатқа 2018 жылы **1,9 (бір де тоғыз) миллиард теңге** көзделген.

2018 жылдан бастап аталған қызметкерлер
1,5 (бір жарым) миллионнан астам азаматқа атаулық әлеуметтік көмек бойынша консультациялық көмек көрсетті.

***Екінші.*** Жұмыспен қамту орталықтары базасында құжат қабылдау және өңдеу процестері **автоматтандырылды**.

Атаулы әлеуметтік көмек алушыға көмек көрсетудің әрбір кезеңі *(консультация – құжат қабылдау - әлеуметтік келісімшарт жасау – мониторинг)* цифрлық форматта жүзеге асырылады. Ол үшін **«Әлеуметтік көмек»ақпараттық жүйесі** жасалды*,* ол өңірлердегі барлық жұмыспен қамту орталықтарында орнатылған.

***Үшінші.*** Жұмыспен қамту орталықтары мен барлық деңгейдегі әкімдіктердің **1200 (мың екі жүз)** **қызметкері** күнкөрісі төмен отбасылармен жұмыс жасау дағдыларына, сондай-ақ«Әлеуметтік көмек» ақпараттық жүйесінде жұмыс істеуге **оқытылды.**

Бұдан басқа, жергілікті атқарушы органдар **шамамен 5 000 (бес мың)** адамды каскадты тәсілмен **қосымша оқытты.**

***Төртінші.*** Халықпен, сондай-ақ жергілікті атқарушы органдардың қызметкерлерімен тұрақты түрде **ақпараттық-түсіндіру жұмыстары** жүргізіледі.

Ол үшін буклеттер, әдістемелік ұсынымдар, видеороликтер дайындалып, өңірлерге жіберілді.

Сондай-ақ, жергілікті атқарушы органдар елді мекендерге барып, **халықпен 3000 (үш мыңға)** жуық **жиын** өткізді.

Бұқаралық ақпарат құралдары мен әлеуметтік желілерде **988 (тоғыз жүз сексен сегіз)**  материал жарияланды.

Осылайша, Үкімет жаңа форматтағы атаулы әлеуметтік көмекті енгізу бойынша барлық ұйымдастыру шараларын қамтамасыз етті.

Одан әрі жұмысты облыстардың, Астана, Алматы және Шымкент қалаларының әкімдіктері тікелей жүргізеді, олар жаңа форматтағы атаулы әлеуметтік көмекті қаржыландыру мен іске асыруға жауапты болып табылады.

**Құрметті депутаттар!**

Біз бір жерде тұрып қалмай, әдістемелік тәсілдерді одан әрі жетілдіріп, атаулы әлеуметтік көмекті басқаруды жақсарта береміз.

 **22-слайд**

Биыл жазда біз **арнайы социологиялық** **зерттеу жүргіздік,** оның мақсаты атаулы әлеуметтік көмек алушылардың осы көмектің **артықшылықтары мен** **кемшіліктері туралы** пікірін білу болды**.**

Зерттеу нәтижелері көрсеткендей, атаулы әлеуметтік көмекті одан әрі жетілдіру жұмысы ең алдымен оның мөлшерін арттыруға бағытталуға тиіс. Респонденттердің **84% (сексен төрт пайызы)** осылай есептейді.

Сонымен қатар, респонденттердің шамамен **33% (отыз үш пайызы)** тұрғын үй жағдайын жақсарту қажеттігі, ал **30% (отыз пайызы)** көп балалы отбасылардың коммуналдық ақысын мемлекеттен жартылай немесе толық өтеу қажеттілігі туралы ойларын білдірді.

Осыған байланысты 2018 жылы іске асырылғанды ескере отырып, Министрлік атаулы әлеуметтік көмектің **жаңа форматын одан әрі жетілдіру бойынша ұсыныстарды пысықтауға көшті.**

 **23-слайд**

Министрлік атаулы әлеуметтік көмекке үміткер азаматтардың жан басына шаққандағы табысын есептеу тәртібін жетілдіруді жалғастырады. Біріккен Ұлттар Ұйымы Балалар қорының қолдауымен Агроөнеркәсіп ғылыми-зерттеу институтымен бірге біз жеке қосалқы шаруашылықтан алынатын табыс нормативтерін қайта қарау бойынша зерттеу жүргіздік.

Аталған зерттеудің нәтижелері қазіргі уақытта Ауыл шаруашылығы министрлігіне бекіту үшін жіберілді.

 Халықаралық тәжірибені ескере отырып, мұқтаждықты айқындау бойынша сараланған тәсілдің негізінде көмек көрсету критерийлерін (кедейлік шегін) іріктеу мәселесі зерделеніп жатыр.

Бұдан басқа, мұқтаж адамдарды қолдау бойынша жеке және кешенді принципті күшейту үшін әлеуметтік қызметтер мен көмек ұсынудың интеграцияланған моделін құру жұмысы жалғасып келеді. Ол әлеуметтік қолайсыздықтың алдын алуға бағытталған.

Жоғарыда көрсетілген жаңа тәсілдерді іске асыру мұқтаж отбасыларды атаулы әлеуметтік көмекпен қамту көлемін ұлғайтуға, олардың мұқтаждығын дұрыс бағалауға, сондай-ақ еңбек ресурстары есебінен кедейліктен өз бетінше шығуға еңбек потенциалын күшейтуге мүмкіндік береді.

**Құрметті депутаттар!**

Үкімет қойылған мақсаттарды орындау үшін бар күшін салады. Біздің жұмысымыз халықтың өмір сүру сапасын жақсартуға бағытталған. Біз диалог жүргізуге дайынбыз және сіздердің барлық ескертулеріңіз бен ұсыныстарыңызды ескеруге тырысамыз.

**Назарларыңызға рахмет!**